Aalborg Stiftstidende, 1839-12-09
Hs. Majestæt besvarede denne Adresse med den største Huldrighed og tilsikkrede navnligen Borgerrepræsentanterne den disse ved Kbhavns Privilegier hjemlede Ret til, umiddelbart at forebringe Kongen Stadens communale Anliggender, i denne Rettigheds hele Udstrækning. – Fra Grosserer-Societetet vil en Lykønsknings-Adresse blive overrakt, i hvilken Anledning Societetets Medlemmer ere sammenkaldte til en Forsamling i Middag. (Kbhavnspost.) Følgende er den Tale, hvormed Universitetets Profesforer gjennem Rector Magnificus, Etatsraad O. Bang, tolkede deres Hyldest for Hs. Majestæt, "Jo dybere Hjertet føler, desto færre Ord komme over Læberne! Det er ogsaa derfor, at vi her i liniversitetets Navn kun med faa Ord bevidne Deres Majestæt vor Sorg, med faa Ord tolke vor Glæde. Der er i Tanmark vist Jngen, der dybere end vi have følt Sorgen over Tabet af en Fyrste, hvis gavmilde Haand aldrig var lukket, hvor det gjaldt Videnskabernes Fremme. – Allerede tidligt lærte Deres Majestæt at kjende og skatte disses Værd, derfor er der vist heller Jngen i Danmark, der dybere føler Glæden over at Savnet saa rigelig bliver erstattet. Den Fyrste, der, Thronen nærmest, valgte Kunstens og Videnskabens Tempel tilsit kjæreste Opholdsted, vil nu, da Kongepurpuret slynger sig om hans Skuldre, ved viis og kraftig Aand støtte dets Grundvold, pryde dets Mure, udvide dets Enemærker og derfor er der vist heller Jngen i Danmark, som af et oprigtigere Hjerte bringer deres Majestæt sin allerunderdanigste Hylding, sine varmeste Lykønskninger, sine helligste Løfter om en rastløs Fremadstræben paa Videnskabens Bane, Jngen, der i et gladere Haab end vi hæve vore Bønner til den Almægtige. Han vil skjænke Deres Majestæt en lang, en lykkelig Regjering, lykkelig ved Landets stigende Flor og Oplysning, lykkelig ved et erkjendtligt Folks uskrømtede Kjærlighed. (Berl. Td.)- Ogsaa Studenterne besluttede, efter en i Tirsdags Aftes i Hotel d'Angleterre afholdt talrig Forsamling, hvortil Adgangen heller ikke var formeent Jkke-Studenter, at overbringe Hs. M. Kongen en Lykønskning til hans Thronbestigelse, og i Onsdags Formiddag begav sig den dertil udvalgte Deputation til Palaiet og overrakte Majestæten en den Anledning affattet Adresse, hvori der tillige udtaltes Folkets almene Forhaabninger til de erkjendte ophøiede og uhildede Anskuelser, der besjæler den Monark, som i sin Ungdom gav og besvoer Norges Grundlov og nu er Danmarks Konge. Hs. Majestæt modtog ikke alene Deputationen paa det Huldrigste, men yttrede ogsaa i sit Svar de Ord, der ville lyde som et Glædens Budskab over hele Landet. Kong Christian den Ottende har idag udtalt det for en Deputation af Staden Kjøbenhavns akademiske Borgere, at han er en varm Ven af Trykkefriheden og at den (S. Bl.) stedse skal finde en Beskytter i ham Hs. Kgl. Høihed Kronprinds Frederik Carl Christian er bleven udnænt til commanderende General over Nørre-Jylland og Fyens Stift, og Hs. Kgl. Høihed Prinds Frederik Ferdinand til commanderende General i Sjællands og Lollands-Falsters Stift. (Kbhp.)- Hs. Majestæt den afdøde Konge var endnu i Mandags ved Parolen og gav ligeledes som sædvanlig Audients, skjøndt i en saa øiensynlig afkræftet Tilstand, at man maatte forudsee Hs. Majestæts nærforestaaende Bortgang fra det Jordiske (Eft. Kbhvnsp.) Overpræsident Kjerulff og Cabinetssecretairen, Etatsraad Feddersen, have erholdt kongelig Ordre til at sammentræde som Commissarier for at gjennemgaae de Papirer, som findes i de af Hs. Maj. den afdøde Konge før beboede Gemakker. (Berl. T. og Kbhvnspst.)